
DR.31.3.2006 23 

 

tercinta ini demi menjamin martabat setiap rakyat Malaysia.  Sesungguhnya gagasan besar 
yang diilhamkan Yang Amat Berhormat Perdana Menteri ini, adalah untuk faedah semua 
kaum di Malaysia.   

 Pertumbuhan ekonomi yang pesat, ruang pendidikan yang semakin meluas dan 
peranan sektor swasta yang semakin ditekankan tentunya akan terus dinikmati oleh setiap 
rakyat Malaysia tanpa mengira kaum atau latar belakang.  Pada masa yang sama kerajaan 
tetap memberi jaminan bahawa bumiputera yang masih ketinggalan akan terus diperkasa 
dan terus dibela....  

[Tepuk]  

Ini akan dilaksanakan melalui pelbagai strategi bagi memperkukuhkan daya saing, 
merapatkan jurang pendapatan dan meningkatkan kedudukan ekuiti serta kekayaan.   

 Tuan Yang di-Pertua, kita juga harus menginsafi bahawa agenda besar ini cukup 
mencabar.  Visi dan misi yang terkandung dalam Rancangan Malaysia Kesembilan hanya 
akan tercapai dengan pelaksanaan yang konsisten, tegas dan jitu. disertai pemantauan 
yang berkesan dan berterusan.  Gagal atau berjayanya rancangan ini bergantung penuh 
kepada kemampuan dan kesungguhan seluruh jentera pelaksana khususnya jentera 
kerajaan.   

 Tuan Yang di-Pertua, lumrahnya sesebuah negara yang maju diasaskan kepada 
modal insan yang terbina melalui sistem pendidikan yang berkualiti.  Mereka inilah tunjang 
yang menjana sumber kekayaan baru negara dalam sektor perkhidmatan, pembuatan dan 
pertanian.  Justeru untuk membuat satu lonjakan yang berganda, kita memerlukan 
transformasi budaya yang besar dan menyeluruh dalam bentuk penghijrahan minda.  Hijrah 
minda ke arah mentaliti kelas pertama menuntut kepada tiga perkara.   

 Yang pertama, hijrah minda menuntut kepada ketangkasan kerja dalam melakukan 
sesuatu.  Ini kerana dalam arus globalisasi yang serba mencabar, kita tidak boleh lagi 
menerima gaya bekerja yang lembap dan mandom....  

[Tepuk] 

Sebaliknya laksanakan sebarang tugasan dengan berkesan dan penuh efisien.   

Yang kedua, hijrah minda menerapkan budaya ketepatan atau precision culture 
dalam melakukan sesuatu.  Ini bermaksud setiap langkah kerja kita perlulah mencapai 
tahap piawaian yang tertinggi sehingga mendapat pengiktirafan antarabangsa.   

Yang ketiga, hijrah minda mementingkan kepada keberhasilan dalam sesuatu 
usaha kita ataupun result and performance oriented, dalam kata lain tiada gunanya kita 
bekerja dengan pantas dan jitu seandainya kerja yang dirancang tidak mencapai sasaran 
yang diinginkan.  Kendati pun begitu, ketangkasan, ketepatan dan keberhasilan tidak 
mungkin sempurna jika tidak berpaksikan kepada nilai murni, etika dan integriti yang tinggi. 

Tuan Yang di-Pertua, Yang Amat Berhormat Perdana Menteri telah 
menggambarkan betapa kejayaan Rancangan Malaysia Kesembilan memerlukan komitmen 
dan tindakan bersama oleh segenap lapisan masyarakat Malaysia. Penggemblengan 
tenaga daripada sektor swasta, sektor awam serta masyakat sivil adalah perlu bagi 
menjamin pelaksanaan berkesan dan menyeluruh. 

Tuan Yang di-Pertua, secara sedar atau tidak, di depan kita adalah satu medan 
pertempuran, kita memerangi kemunduran, kita memerangi kejahilan dan kita memerangi 
keruntuhan nilai.  Seperti mana dalam medan pertempuran sebentar tadi panglima utama 
kita, Yang Amat Berhormat Perdana Menteri telah memberikan arahan, semboyan telah 
pun dibunyikan....  

[Disorak] 

Ayuhlah!  Kita sebagai hulubalang bingkas bangun melaksanakan....   

[Disorak] 

[Tepuk] 



tercinta ini demi menjamin martabat setiap rakyat Malaysia. Sesungguhnya gagasan besar yang diilhamkan Yang Amat Berhormat Perdana Menteri ini, adalah untuk faedah semua kaum di Malaysia. Pertumbuhan ekonomi yang pesat, ruang pendidikan yang semakin meluas dan peranan sektor swasta yang semakin ditekankan tentunya akan terus dinikmati oleh setiap rakyat Malaysia tanpa mengira kaum atau latar belakang. Pada masa yang sama kerajaan tetap memberi jaminan bahawa bumiputera yang masih ketinggalan akan terus diperkasa dan terus dibela.... [Tepuk]. Ini akan dilaksanakan melalui pelbagai strategi bagi memperkukuhkan daya saing, merapatkan jurang pendapatan dan meningkatkan kedudukan ekuiti serta kekayaan. Tuan Yang di-Pertua, kita juga harus menginsafi bahawa agenda besar ini cukup mencabar. Visi dan misi yang terkandung dalam Rancangan Malaysia Kesembilan hanya akan tercapai dengan pelaksanaan yang konsisten, tegas dan jitu. disertai pemantauan yang berkesan dan berterusan. Gagal atau berjayanya rancangan ini bergantung penuh kepada kemampuan dan kesungguhan seluruh jentera pelaksana khususnya jentera kerajaan. Tuan Yang di-Pertua, lumrahnya sesebuah negara yang maju diasaskan kepada modal insan yang terbina melalui sistem pendidikan yang berkualiti. Mereka inilah tunjang yang menjana sumber kekayaan baru negara dalam sektor perkhidmatan, pembuatan dan pertanian. Justeru untuk membuat satu lonjakan yang berganda, kita memerlukan transformasi budaya yang besar dan menyeluruh dalam bentuk penghijrahan minda. Hijrah minda ke arah mentaliti kelas pertama menuntut kepada tiga perkara. Yang pertama, hijrah minda menuntut kepada ketangkasan kerja dalam melakukan sesuatu. Ini kerana dalam arus globalisasi yang serba mencabar, kita tidak boleh lagi menerima gaya bekerja yang lembap dan mandom.... [Tepuk]. Sebaliknya laksanakan sebarang tugasan dengan berkesan dan penuh efisien. Yang kedua, hijrah minda menerapkan budaya ketepatan atau precision culture dalam melakukan sesuatu. Ini bermaksud setiap langkah kerja kita perlulah mencapai tahap piawaian yang tertinggi sehingga mendapat pengiktirafan antarabangsa. Yang ketiga, hijrah minda mementingkan kepada keberhasilan dalam sesuatu usaha kita ataupun result and performance oriented, dalam kata lain tiada gunanya kita bekerja dengan pantas dan jitu seandainya kerja yang dirancang tidak mencapai sasaran yang diinginkan. Kendati pun begitu, ketangkasan, ketepatan dan keberhasilan tidak mungkin sempurna jika tidak berpaksikan kepada nilai murni, etika dan integriti yang tinggi. Tuan Yang di-Pertua, Yang Amat Berhormat Perdana Menteri telah menggambarkan betapa kejayaan Rancangan Malaysia Kesembilan memerlukan komitmen dan tindakan bersama oleh segenap lapisan masyarakat Malaysia. Penggemblengan tenaga daripada sektor swasta, sektor awam serta masyakat sivil adalah perlu bagi menjamin pelaksanaan berkesan dan menyeluruh. Tuan Yang di-Pertua, secara sedar atau tidak, di depan kita adalah satu medan pertempuran, kita memerangi kemunduran, kita memerangi kejahilan dan kita memerangi keruntuhan nilai. Seperti mana dalam medan pertempuran sebentar tadi panglima utama kita, Yang Amat Berhormat Perdana Menteri telah memberikan arahan, semboyan telah pun dibunyikan.... [Disorak]. Ayuhlah! Kita sebagai hulubalang bingkas bangun melaksanakan.... [Disorak]. [Tepuk].